2023 3 23
LT
Europos Sąjungos oficialusis leidinys
C 107/75
— SGN „Carota Novella di Ispica“ logotipas ir žodžiai „skirta IV kategorijai“; — augintojo ir pakuotojo pavardė, vardas arba įmonės pavadinimas, adresas; — prekybinė kategorija, kuriai jis priklauso.
Ant rinkai pateikiamų paruoštų vartoti SGN „Carota Novella di Ispica“ (IV kategorija) žymimų morkų privalo būti etiketė, kurioje, be teisės aktais reikalaujamos informacijos, privalo būti Europos SGN simbolis ir SGN „Carota Novella di Ispica“ logotipas, kurių dydis negali būti mažesnis nei kita ant pakuotės esanti informacija.
Papildomai pridėti kokį nors apibūdinimą, kuris nėra aiškiai numatytas, draudžiama.
Tačiau leidžiama nurodyti privačių prekių ženklų pavadinimus, jei jie nėra giriamojo pobūdžio ir neklaidina pirkėjų.
„Carota Novella di Ispica“ logotipą sudaro grafiškai pavaizduota morka, o virš jos – netaisyklingos formos trikampis su į apačią nukreiptu kampu.
Grafinis ženklas yra į kairę nuo užrašo „Carota Novella di Ispica“.
Žodžio „Novella“ didžiosios „N“ raidės kojelė per vidurį kertasi su morkos atvaizdu, o užrašas „di Ispica“ yra po žodžiu „Novella“; visos raidės žalios spalvos.
Raidžių kraštai suapvalinti.
4.
Glaustas geografinės vietovės apibūdinimas Į „Carota Novella di Ispica“ auginimo zoną patenka šių provincijų komunos, kurių teritorijos išsidėsčiusios iki 550 m virš jūros lygio: Ragūzos provincijos komunos: Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli, Vittoria, Sirakūzų provincijos komunos: Noto, Pachino, Portopalo di Capo Passero, Rosolini, Katanijos provincijos Kaltadžironės komuna, Kaltanisetos provincijos Nišemio komuna.
5.
Ryšys su geografine vietove Saugomos geografinės nuorodos „Carota Novella di Ispica“ pripažinimas pagrįstas ja žymimų morkų ankstyvu derliumi.
Morkų „Carota Novella di Ispica“ auginimo laikotarpiu susidaro palankios dirvos ir klimato sąlygos.
Morkos „Carota Novella di Ispica“, dar vadinamos „Novella“, subręsta tiek, kad yra tinkamos parduoti, nuo vasario pradžios (vasario 1 d.) iki birželio mėnesio pradžios (birželio 15 d.).
Ši tipiška naujo derliaus Sicilijos daržovė yra glaudžiai susijusi su jos auginimo vietove.
Be to, morkos „Carota Novella di Ispica“ rinkai pateikiamos žiemą ir pavasarį ir joms būdingos tokios šviežios daržovės juslinės savybės: traškumas, stiprus kvapas ir žolių aromatas.
„Carota Novella di Ispica“ auginimo vietovei būdingos aukštos vidutinės žiemos temperatūros, saulėtumas ir geras dirvos derlingumas.
Kokybinės savybės ir savitas auginimo ciklas yra artimai susiję su fizinėmis ir biologinėmis bei cheminėmis savybėmis, dėl kurių tarpusavio sąveikos Hiblės vietovėse (rytinėje Sicilijos dalyje) vyrauja harmoninga aplinka, būtina minėtoms savybėms kuo geriau susiformuoti ir atsiskleisti.